open-index/open-wikipedia-markdown huggingface dataset:
Hiperglikemia

**Hiperglikemia** () adolah suatu kondisi tingginyo rasio gulo (glukosa) dalam plasma darah. Hiperglikemia biasonyo marujuak pado rasio plasma gulo darah nan labiah tinggi daripado 10 mmol/l atau 180 mg/dl. Gejala hiperglikemia acok indak taraso inggo rasio gulo mancapai 15-20 mmol atau 270-360 mg/dl, walaupun rasio di ateh 7 mmol/l atau 125 mg/dl dapek mambuek karusakan organ tubuah. Panyakik nan dapek manyababkan gejala hiperglikemia adolah Diabetes Melitus baiak Tipe 1 atau Tipe 2.

## Rujuakan
Badia-Badia Batuang

**Badia-Badia Batuang** marupokan pamainan anak nagari di babarapo Nagari di Provinsi Sumatera Barat. Pamainanko biasonyo dimainkan katiko bulan puaso nan sangaik ditunggu-tunggu dek anak-anak. Anak-anak ko manjadian pamainan badia-badia batuang ko sabagai media untuak manjagoan masyarakaik sakita untuak sahur, dimainan untuak mangisi waktu katiko manunggu azan magrib tibo untuak babuko puaso, atau indak dimainan katiko alah sudah sholat tarawiah di musajik. 

Badia-badia ko tabuek dari batuang nan baukuran gadang. Batuang ko dibuek lubang pado sakek-sakek rueh  sahinggo manjadi sarupo pipa, tapi pangkehnyo indak dilubangi, karano dipagunoan untuak manampuang minyak tanah. Pado bagian atehnyo dibuek lubang ketek untuak mangisi minyak jo mamasuakan sumbu api. Untuak mamiliah batuangnyo, biasonyo yang indak talalu tuo atau indak nan talalu mudo. 

Badia batuang ko biasonyo dimainan dek anak-anak nan barumua 8-13 tahun. Alaik badia-badia ko sarupo jo mariam jaman panjajahan kolonial Balando, baitu pulo jo bunyinyo. Caro mamainannyo adolah jo mamasuakan  kain-kain nan indak tapakai ka dalam batuang yang alah balubangi nan panjangnyo bambunyo sekitar 3 meter, abis tu basiram jo minyak tanah sacukuiknyo sabagai bahan bakanyo. Pamainan badia-badia batuang ko tabilang mampunyoi resiko nan randah, yaitu apinyo nan bisa mambaka bagian muko, alih atau bulu mato. tabakanyo bulu alih atau bagian muko  katiko maambuih lubang sumbu. Tapi harus juo di paratian jiko pamainan ko alah malibaikan benda-benda yang disalaikan di ujuangnyo nan sarupo kaleng bakeh. Tantunyo kaleng ko tacampak katiko badia-badia ko disuluik jo maledak, apolai jiko ditambahan karbit sabagai bahan paledaknyo, alah dipastian  efek ledakannyo sangaik kuek nan akan mambuek suasano samakin riuh. 

Pamainan ko pasti awak nan mamainannyo kanai berang dek urang rumah atau tetanggo sakita dek bunyinyo nan mamakakan talingo yo nan sarupo jo bunyi mariam, tapi yo indak namuah baranti mamainannyo, dek karano sero jo mariah, apolai mamainannyo jo kawan-kawan. Tapi kini payah mancaliak anak-anak yang masih bamain badia-badia batuang bahkan indak mungkin lai ditamuan di babarapo daerah.  karano anak-anak kini labiah mamiliah main jo alaik-alaik tekhnologi sarupo hp, honda atau  sabagainyo nan alah dibalian dek urang gaeknyo.

## Rujuakan
Balerong Sari Sulik Aia

**Balerong Sari Sulik Aia**  adolah tampek musyawarah adaik dek masyarakaik desa Balai Lamo, Jorong Koto Gadang, Nagari Sulik Aia, Kecamatan X Koto Diatas, Kabupaten Solok, Sumatera Barat. Balai lamo tanah medan nan bapaneh iolah tampek kegiatan pentas seni, olahraga, dan sagalo hal. Bahkan organisasi parantauan Sulik  Aia Sapakek dan organisasi Ikatan Pamudo Pelajar Sulik Aia manjadian tampak ranahnyo Musyawarah Gadang dan  Konferensi. Balerong Sari dinamoan pulo jo Balai Adaik. Balerong ko digunoan sabagai tampek musyawarah jo mufakaik para pamuko nagari dalam alam Minangkabau untuak mambicaroan masalah-masalah masyarakaik di Nagari Sulik Aia. Balerong ko indak punyo surang kaum, namun punyo basamo dari sabuah nagari. Balerong Sari ko sampai kini masih dipagunoan dek masyarakaik Nagari Sulik Aia. Pado bagian dalam ruangan, tampek duduaknyo mancirikan sabuah filosofi nan babunyi "tagak samo tinggi, duduak samo randah", sasuai jo bantuak tampek duduak di dalamnyo nan samo rato, memiliki arti indak ado perbedaan antaro masyarakaik biaso jo pangulu adaik satampek.

## Arsitektur Bangunan
Balerong Sari memiliki arsitektur nan sarupo jo Rumah Gadang pado umumnyo nan ado di Sumatera Barat, bedanyo iolah Balerong Sari ko indak diagiah dindiang pado sakaliliang bangunanyo. 

Balerong Sari ko barado di balakang kantua Wali Nagari Sulik Aia jo arena saluweh 25 x 25 m (225m2). Bangunan utamo baukuran 20 x 4,5 m jo ciri bagonjong. Sacaro kasaluruhan, bangunan ko tabuek dari bahan kayu, atok dari ijuak dan plafon dari buluah. Kasaluruhan bagian dindiang atau tiang bangunanyo bahiaskan jo ukiran tumbuh-tumbuhan. Janjang masuaknyo talatak di tangah-tangah yaitu pado bagian bawah bangunan. Pado bagian selatan bangunan alah tagak bangunan baru barupo pangguang sarato bangunan untuak malatakan tabuh, sadangkan bagian halamannyo alah dibuekan lapangan olahraga dek masyarakaik Nagari Sulik Aia. 


## Rujuakan
Sipak Tekong

**Sipak Tekong** adolah pamainan tradisional di Minangkabau, Sumatera Barat. Pamainan sipak tekong ko biasonyo dimainan dek anak-anak pado sore hari. Biasonyo anak-anak ko bamain sipak tekong dihalaman rumah.Sakileh sipak tekong jo "petak umpet" bantuak pamainannyo samo. Pado pamainan petak umpet, yang manjago harus manutuik mato maadok ka dinding sambia basorak "alah" jo "alun" sadang kawannyo  mandok. Kalau sipak tekong , salah seorang manyipak tekong, beko yang manjago mangaja tekong tu, samantaro kawannyo mandok. Yang manjago harus maambiak tekong dan malatakannyo ditangah-tangah lingkaran yang alah dibuek ditanah. Kalau ado yang nampak berarti inyo yang manjago salanjuiknyo. Dalam pamainan ko untuak manantuan kalah jo menang yaitu katiko yang acok manjago berarti kalah sadangkan yang indak pernah manjago adolah pamenangnyo.

### '''Alaik'''
Pamainan ko manggunoan alaik barupo tekong. Tekong adolah  kaleng  susu yang biasonyo dipakai untuak mangukua bareh di . Tekong yang  biasonyo dipakai barupo tekong yang alah bakeh. Bekonyo didalam tekong tu diisi jo batu-batu ketek supayo, tekong tu babunyi wakatu disipak. Kalau indak ado tekong, anak-anak biasonyo manuka jo alaik-alaik lain yang bisa disipak dan mangaluaan bunyi katiko disipak.

### Pamain
Biasonyo pamainan sipak tekong ko dimainkan sacaro basamo-samo.  Pamainan ko dimainan dek anak laki-laki jo anak padusi sacaro barami-rami.



### Caro main

Sabalum pamainan dimulai,  yang partamo di karajoan adolah mambuek lingkaran di tanah.  Siap tu para pamain manantuan tampek jo bateh-bateh untuak mandok. Salanjuiknyo pamain ba suit, untuak manantuan sia yang ka manjago. Lalu pamain malatak an kaleng ditangah-tangah lingkaran. Salah satu pamain yang ka mandok harus manyipak kaleng sajauah mungkin. Katiko kaleng disipak,  yang manjago mangaja dan ma ambiak dan dilatak an baliak ka dalam lingkaran. Basamoan jo yang manjago mangaja kaleng,  pamain lain lari untuak mandok. Panjago indak buliah maliaek ka balakang katiko maambiak kaleng.  Panjago harus malatak an kaleng di dalam lingkaran dan harus mancari pamain yang mandok. katiko mancari pamain yang manjago harus mamparatian tekong supayo indak disipak dek pamain yang kalua dari tampek mandok. Panjago indak buliah mambaok kaleng katiko mancari pamain yang mandok. Kalau nampkak atau basuo pamain yang sadang mandok,  panjago lari baliak ka tekong. Panjago akan basorak  manyabuik namo pamain lalu manyabuik sipak tekong sambia malongkah an kaleng,  kayak tu sataruihnyo kalau basuo pamain. Pamain  yang partamo disabuik an atau disubok an akan manjadi calon panjago salanjuiknyo , kalau indak ado yang manyalamaik an. Pamain lain  yang alun basuo dapek manyalamaik an pamaian lain dengan caro manyipak tekong labiah dulu dari yang manjago. Kalau berhasil manyipak duluan,  pamain yang alah basuo atau alun bisa mandok baliak. Apobilo indak ado yang manyalamaik an,  sasudah sadolah pamain basuo,  parmainan diulang baliak dan yang manjago adolah pamain yang partamo basuo dek panjago sabalumnyo.



## Rujuakan
Urang Angkola

**Urang Angkola** disabuik juo **Batak Angkola** adolah salah satu sub-etnis dari Batak nan mauni Tapanuli bagian selatan, maliputi Kabupaten Tapanuli Selatan, Kabupaten Padang Lawas, Kabupaten Padang Lawas Utara, jo Kota Padangsidimpuan, Sumatera Utara. Urang Angkola mampunyoi ubuangan arek jo urang Mandailing dek pasamoan bahaso, budayo, adat istiadat, inggo agamo. Di bagian utara daerah Angkola, urang Angkola bakontak jo urang Batak Toba.

## Bahaso

Bahaso nan dipakai dek urang Angkola adolah bahaso Angkola. Bahaso Angkola marupokan bahaso dalam rumpun bahaso Batak nan paling dakek ubungannyo jo Toba (di utara wilayah tutuanyo) jo Mandailing (di selatan wilayah tutuanyo). Dek dakeknyo ubuangannyo jo Mandailing, babarapo ahli bahaso mangalompokannyo sabagai dialek dalam bahaso nan disabuik bahaso Angkola-Mandailing.

## Marga
Marga marupokan identitas sosial (sarupo jo suku di Minangkabau) urang Angkola nan diambiak manuruik garih katurunan ayah (patrilineal) atau sistem *dalihan na tolu*. Marga-marga Angkola di antaronyo: 

* Batubara
* Dalimunthe
* Daulay
* Harahap
* Hasibuan
* Hutasuhut
* Lubis
* Matondang
* Nasution
* Pane
* Pohan
* Pulungan
* Rambe
* Siregar (Dongoran, Ritonga)
* Tanjung

Dalam pakambangannyo indak saketek urang Toba nan mambukak kampuang baru ka daerah selatan (ka daerah Angkola) dan alah manjunjuang panuah adat istiadat Angkola. Sabagian marga-marga Toba nan cukuik signifikan populasinyo di tanah Angkola antaro lain:

* Marpaung
* Nainggolan
* Pakpahan
* Pasaribu
* Simanjuntak
* Simatupang
* Sinaga
* Sipahutar
* Tambunan
* Tampubolon

## Rujuakan
Sarasah

**Sarasah** atau **aia tajun** adolah formasi geologi dari aliran aia nan maalia malalui suatu formasi batu-batuan nan maalami erosi dan jatuah ka baruah dari keatinggian. Sarasah dapek barupo buatan nan biaso digunokan di taman. Babarapo sarasah tabantuak di lingkuangan barisan gunuang nan acok tajadi erosi.

## Pautan lua

*  World Waterfall Database 
*  Niagara Falls - Fullscreen QTVR Panorama
Sawah Solok

## Sawah Solok

**Sawah Solok** adolah kawasan agrowisata jo edukasi nan barado di Kota Solok, Sumatera Barat. Kawasan ko manampilkan hamparan sawah nan luas jo panorama Gunung Talang jo jajaran Bukik Barisan. Sebagai salah satu ikon wisata Kota Solok, kawasan ko manyuguhkan pengalaman barwisata alam sambia manyalaso jo aktivitas pertanian tradisional urang Minangkabau.

## Lokasi
Agrowisata Sawah Solok barado di Kelurahan Lubuk Sikarah, Kota Solok. Wilayah nan jadi kawasan utama agrowisata ko marupoan hamparan sawah seluas kurang labiah 250 hektare.

## Sijarah
Pengembangan kawasan Sawah Solok sabagai objek agrowisata dimulai sakitar tahun 2017, selaku bagian dari upaya Pemerintah Kota Solok untuak maningkatkan wisata berbasis alam jo budaya, tanpa mangganggu fungsi utama sawah sabagai sumber pangan masyarakat.

## Daya Tariek
Agrowisata ko punyo sabarang daya tariek utama, Hamparan sawah jo latar panorama Gunung Talang. Pondok lesehan di tenga sawah untuak baristirahat. Saluran irigasi berikan (sistem mina-padi) nan dapek dilihat langsung dek pengunjung. Kuliner tradisional khas Kota Solok, mulai dari lamang hingga panganan harian masyarakat. Instalasi Seni Jerami Pada acara budaya Rang Solok Baralek Gadang, kawasan ko dihiasi jo instalasi seni dari jerami pascapanen. Karya seni ko biaso dibuek dalam ukuran gadang dan jadi objek foto favorit.

## Wisata Edukasi

Agrowisata Sawah Solok juo marupoan tempat wisata edukasi untuak murid SD jo PAUD. Dalam program ko, anak-anak diajari mancocok tanam padi, bajalan di pematang sawah, manalamo sistem mina-padi, yaitu manaruang ikan di antara tumbuhan padi. Program ko dikambangkan untuak manambah pengetahuan anak-anak sakaligus manjago kelestarian sawah dari alih fungsi lahan.

## Fasilitas
hasil data Sisparnas manyebutkan bahwa Agrowisata Sawah Solok punyo fasilitas area parkir, toilet, gazebo dan pondok istirahat, area swafoto, pusat informasi wisata.

## Peran jo Potensi
Kawasan ko menjadi salah satu lambang Kota Solok sabagai "Kota Bareh". Selain manjadi destinasi wisata, kawasan ko menopang ekonomi masyarakat sekitar melalui kuliner, kerajinan, kreatifitas jerami, dan jasa wisata. Pengembangan agrowisata ko disaluyuik jo upaya manjago keberlanjutan sawah sebagai sumber pangan utama.

## Rujuakan
Ginekologi

**Ginekologi** (sacaro harfiah aratinyo "ilimu tantang padusi") adolah cabang ilimu kadokteran nan khusus mampalajari panyakik-panyakik sistem reproduksi padusi (rahim, vagina, jo ovarium). Pado maso modern ko, ampia sadoalah ginekolog marupokan ahli obstetrik. Bapak ginekologi adolah J. Marion Sims.

## Caliak pulo
* Obstetri
Obstetri

**Obstetri** adolah ilimu badah kadokteran nan khusus mampalajari caro mampalakukan padusi jo bayi salamo maso kahamilan, proses kalahiran sarato nifas (puerperium; maso sudah kalahiran). Kabanyakan ahli obstetrik juo marupokan ginekolog.

## Caliak pulo
* Ginekologi

## Pautan lua
Endokrinologi

**Endokrinologi** (dari bahaso Yunani: ἔνδον, *endon*, "di dalam"; κρῑνω, *krīnō*, "mamisahkan"; dan -λογία, *-logia*) adolah cabang ilimu kadokteran nan manangani panyakik pado sistem endokrin sarato sekresi (kaluaran) spesifiknyo nan disabuik hormon.

## Pautan lua

* Endocrinology
* Endotext
* Useful Endocrinology Resources for Residents 
* Endocrinology journals from Elsevier 
* Endocrinology news updates from Elsevier
* 
* The Hormone Foundation 
* Endocrinology Center medical in Thailand
Karajinan Rotan

**Kerajinan rotan** adolah hasil karya masyarakaik nan unik jo punyo fungsi nan banyak. Rotan adolah hasil hutan nan gadang untuangnyo untuak manggaleh,  kabutuahan dalam nagari atau di lua nagari. Rotan ko spesies tumbuahan pamanjek nan memerlukan pohon inang untuak proses pertumbuahannyo (Dransfield dan Manokaran, 1996). Masyarakaik mamanfaatan hasil alam ko untuak karya seni nan bamanfaat untuak kursi tamu, meja tamu, tuduang nasi, kursi goyang jo nan lainnyo.

## Sajarah
Masyarakaik alah banyak mamanfaatan hasil alam ko, salah satunyo di Padang, Sumatra Barat (Pitameh, Bypass). Asmidar(Nidar) salah satunyo masyarakaik nam manggaleh di Pitameh, Nidar mulai manggaleh kerajinan rotan sajak tahun 2003, jo modal yang seadanyo. Nidar manjalehan kalau dulu nyo terinspirasi jo tetangganyo nan alah mambukak usaho kerajinan rotan sajak 1754. Masyarakaik nan pandai menganyam rotan biasonyo turun tamurun. Dulu, masyarakaik karajo untuak mambuek kerajinan rotan ko di rumah sajo, samakin lamo paminat samakin banyak, urang nan lain pun samakin banyak untuak manggaleh kerajinan rotan, sahinggo sapanjang jalan Bypass, Pitameh banyak nan manggaleh kerajinan rotan ko.

## Caro Mambuek
Untuak bahan rotan, Nidar mambali jo panjua rotan nan ado di Gaduik, Padang. Rotan nan di pakai Nidar bamcam-macam, sasuai jo kerjinan nan dibuek. Tapi Nidar taruih mamakai rotan nan alah di jamua, karano kok alah di jamua rotan akan lebih awet jo indak bajamur. Rotan nan dibali masih utuh, ditampek Nidar barulah rotan di balah balah, tujuannyo untuak mampamudah manganyam rotan.

Nidar indak surang untuak manggaleh kerajinan rotan, Nidar di bantu jo anaknyo serta saudaranyo "ado tigo urang nan mambantu manganyam, mancat,  jo mambalah rotan" kecek Nidar.

## Hasil
Bulan puaso banyak nan mamasan kursi tamu, meja tamu jo ayunan. Dalam manganyam ko indak butuah waktu nan lamo bagi Nidar, dalam ampek hari meja atau kursi tamu alah siap diantaan. Harago nan diagiah Nidar ndak talampau maha.

Nidar alah mandapekan pelanggan nan berasal dari berbagai kota, diantaronyo Batam, Pekanbaru, Jambi sampai ka lua nagari yaitu Malaysia.

## Rujuakan
Rumah Puisi Taufiq Ismail

**Rumah Puisi Taufiq Ismail** marupokan sabuah rumah baco nan manyimpan ribuan buku karajo-karajo sastrawan legendaris Indonesia. Rumah iko adalah warisan kesenian nan ditinggalkan oleh Taufiq Ismail. Rumah iko dibangun pado tanggal 19 Desember 2008, di Jalan Raya Padang Panjang - Bukittinggi Km. 6, Aie Angek, Kecamatan Sepuluh Koto, Kabupaten Tanah Datar, Provinsi Sumatera Barat. Rumah Puisi Taufiq Ismail marupokan satu-satunyo rumah baco nan dikameh dangan konsep modern, langkok jo fasilitas panunjang perpustakaan, kagiatan sangga sastra, tampek palatihan guru Bahasa dan Sastra Indonesia dan tampek bakumpuanyo sastrawan Indonesia.

Koleksi nan ado adalah babagai hasil karajo sastra miliak pribadi Taufiq Ismail. Salain itu, ado juo babarapo koleksi umum nan barupo paragiah atau hadiah dan pambalian. Kagiatan di Rumah Puisi Taufiq Ismail indak hanyo bekaitan dangan sajak sajo, tatapi marangkum saluruah aktivitas nan basangkuikan dangan literature dan literasi, karajo sastra, pambacoan jo latihan kapanulisannyo. Rumah iko didirikan dangan tujuan untuak maningkekan minat mambaco jo manulih anak-anak bangsa tarutamo di daerah kaciak sarupo Padang Panjang.

## Rujuakan
Semba lakon

**Semba lakon** adolah pamainan tradisional di salah ciek daerah minangkabau yaitu padang, Pamainan iko terdiri dari duo regu. Satiok regu teridiri dari duo sampai tujuah urang tagantuang sabara rami kawan kalian nan nio mengikuti pamainan iko. Pamainan iko dimainan jo cukuik mudah, awak hanyo paralu mangaja jo manangkok pamain lain nan manjadi lawan awak, katiko awak manjago lawan yang awak tangkok, awak harus jago-jago jikok ado kawan lawan tersebut nan nio membebaskanya dengan caro manyemba atau maresek  bagian tubuah lawan nan awak jago. Dan jiko sadonyo alah tatangkok maka awak nan menjago tadi baganti peran menjadi urang nan harus di tangkok. Pamainan iko paliang sero jikok dimainan di malam hari, kareno awak bisa menggabuangkan nyo jo manyuruak di tampek nan awak raso aman dan indak bisa di tamuan jo lawan awak.
Sarasah Pasaman Barat

**Sarasah  Pasaman Barat** adolah aia tajun yang barado di kaki gunuang talamau di kanagarian Kajai Kecamatan Talamau Kabupaten Pasaman Barat. Aia tajun ko bajarak 3 km dari jalan raya dengan simpangan jalan yang barado di kampuang panariman Kajai. Untuak mencapai lokasi ko tadapek akses jalan yang bisa ditampuah dengan onda samo oto. Disapanjang pajalanan, awak manampuah ladang masarakaik dan sawah-sawah yang mambantang laweh, saolah-saolah manjadi lapiak permadani aleh tagaknyo gunuang Talamau. siap manampuah jalan dengan onda atau oto, masih dibutuahan  bajalan kaki untuak sampai di lokasi aia tajun ko, tapi pajalanan tu indak akan talupoan, tabayia  katiko sampai dan disambuik dek aia tajun nan manimpo lembah. Aia tajun ko, ado babarapo tingkek yang bisa di jalajah, duo tingkek partamo adalah duo tingkek aia tajun yang tinggi labiah darin 50 m katinggian aia tajunnyo yang manjadi sambutan salamaik datang. dan masih banyak tingkek-tingkek aia tajun yang bisa wak jelajah diateh duo tingkek partamo tu. kaba dari masarakaik aia tajun ko ado 7 tingkek, jadi satiok tingkeknyo babeda-beda tingginyo.



## Rujuakan
Ubek antidiabetik

**Ubek antidiabetik** adolah kalompok ubek nan dipakai untuak maubek panyakik diabetes melitus, Ubek ko bakarajo jo manurunkan kadar gulo dalam darah. Salain insulin, eksenatida, liraglutida, jo pranlintida, ubek antidiabetik dipakai sacaro oral (diminum) sainggo disabuik juo sabagai **agen hipoglikemia oral** (*oral gypoglyceic agents*) atau **agen antihiperglikemia oral** (*oral antihyperglycemic agents*). Ado pabedaan kalompok ubek antidiabetik sarato pamiliahan ubeknyo bagantuang pado kondisi diabetes, umua, atau kondisi tiok pandarito sarato faktor lain nan mampangaruahi.

Diabetes melitus tipe 1 marupokan panyakik diabetes nan disababkan dek kurangnyo insulin. Insulin manjadi ubek nan musti diresepan pado panyakik ko, sainggo ubek nan dipakai adolah ubek suntiak.

Diabetes melitus tipe 2 marupokan panyakik diabetes dek insulin nan indak dapek bakarajo pado sel target. Panyakik ko marupokan panyakik diabetes nan umum di masyarakaik. Ubek nan dipakai pado panyakik ko batujuan untuak meningkekan jumlah insulin nan dihasiakan pankreas, maningkekan sensitivitas organ target kapado insulin, sarato manurunkan kadar gulo darah nan diserap malalui saluran cerna.

## Caliak pulo

* Diabetes melitus
Diabetes insipidus

**Diabetes insipidus (DI)** adolah kondisi nan ditandoi jo pangaluaran urin nan banyak sarato marasokan auih nan bakatarusan. Kondisi ko agak cukuik sarik ditamui masyarakaik. Dalam kondisi parah, urin pandarito dapek kalua inggo mancapai 20 liter per ari. Komplikasi nan dapek muncua yaitu dehidrasi (tubuah kurang aia) jo kajang.

Ado ampek tipe dari diabetes insipidus, satiok tipe mampunyoi pabedaan manuruik panyababnyo. Diabetes insipidus sentral marupokan tipe nan disababkan dek hormon vasopresin (hormon antidiuretik; hormon panahan pipis) nan indak ado. Hal iko bisa disababkan dek karusakan pado hipotalamus atau kalenjar pituitari atau malah katurunan. Diabetes insipidus nefrogenik marupokan tipe nan disababkan dek ginjal nan indak rancak marespon ka vasopresin. Diabetes insipidus dipsogenik marupokan hasia dari kalabiahan cairan nan masuak ka tubuah sainggo marusak mekanisme hipotalamus untuak marespon auih. Hal iko labiah acok tajadi pado urang jo kalainan psikiatri atau dek ubek tatantu nan rutin inyo pakai. Diabetes insipidus gestasional adolah kondisi diabetes insipidus nan tajadi salamo manganduang. Diagonosis acok ditagakkan manuruik pamaresoan urin, pamaresoan darah, jo pamaresoan cairan tubuah. Diabetes melitus marupokan kondisi nan babeda sarato indak ado kaitannyo jo mekanisme panyakik ko, walau kaduonyo mampunyoi gejala nan sarupo yaitu produksi urin nan bakalabiahan.

Pangobatan nan dilakukan malibaikan pangalolaan cairan nan masuak dalam tubuah untuk maadang tajadinyo dehidrasi. Pangobatan lain bagantuang pado tipe panyakiknyo. Pado tipe sentral jo gestasional, pangobatan nan paralu adolah jo desmopressin. DI tipe nefrogenik diubek jo mancari tau panyakik nan mandasarinyo atau mamakai tiazid, aspirin, atau ibuprofen. 

Jumlah kasus baru diabetes insipidus tiok taunnyo adolah 3 dari 100.000. DI sentral biasonyo dimulai antaro umua 10 sampai 20 sarato saimbang antaro laki-laki jo padusi. DI nefrogenik dapek dimulai pado umua bara se. Istilah "diabetes" pado namo panyakik ko barasa dari bahaso Yunani nan aratinyo "maalia".

## Caliak pulo

* Diabetes melitus

## Rujuakan
Puncak Cemara

Puncak Cemara marupakan objek wisata nan tamasuak tampek baru, diresmian pado tanggal **15 Februari 2015** oleh bapak Ali Yusuf nan katiko itu manjadi Walikota Sawahlunto. Puncak Cemara iyolah wisata nan ado di Kota Sawahlunto. Tampek jalan lengkapnyo ado di **Kecematan Barangin Kota Sawahlunto**. Kota Sawahlunto ko marupakan Kota yang lataknyo ado pado posisi  **95 km sabalah timur lauik Kota Padang**. Puncak Cemara ko lataknyo ado pado ketinggiannyo **350 m dari permukaan lauik**. Puncak Cemara pamandangannyo ancak bana karano dapek mancaliak Kota Sawahlunto. Adanyo pemandangan nan ancak katiko di Puncak Cemara mambuek daya tarik wisatawan untuak tibo. Puncak Cemara sangaiklah cocok digunokan untuak hiburan basamo jo kaluarga, dunsanak, kawan, maupun basamo pasangan hiduik. 

           Objek wisata Puncak Cemara disitu ado babarapo fasilitas yang disadiokan oleh urang nan punyo. Fasilitas yang disadiokan yaitu: Mushalla, bangunan yang marupakan tando kesetiaan urang yang punyo pasangan, tampek bamain anak, tampek istirahat, dan lain sabagainyo yang dapek digunoan bagi pengunjuang nan tibo. Puncak Cemara pemandangan alamnyo tabuka. Katiko ado di Puncak Cemara nan manjadi raso indak nyamannyo katiko monyet tibo dangan jumlah sambuah. Alasannyo karano disitu ado pohon atau batang cemara. Hal itu mambuek pengunjuang yang tibo sangaiklah hati-hati dangan barang nan dibaok. Monyet nan ado disitu dangan ukurannyo bagaram ado ketek jo nan gadang. 

           Pai ka Puncak Cemara bisa manggunoan kendaraan roda ampek jo roda duo. Jarak dari pusat Kota Sawahlunto jo Puncak Cemara ado 10 minik apobila manggunoaan kendaraan. Jiko kasitu pai dengan bajalan kaki maka jarak yang dilalui ado sekitaran 20 minik. Pengunjuang nan tibo di Puncak Cemara baragam macam buliah dari masyarakaik Indonesia jo masyarakaik lua nagari.  Objek wisata iko dibukak untuak kalangan umum, indak ado samo sakali dihalangi sia nan tibo. Puncak Cemara Sawahlunto ado palang nan batuliahan tantang Ayat Al-Qur’an. Adonyo Ayat Al-Qur’an itu mambuek nuansa islami katika barado di Puncak Cemara. 

## Rujuakan
Tabek Gadang Sungai Tanang

**Tabek Gadang** ko talatak di Kanagarian Sungai Tanang, Kecamatan Banuhampu, Kabupaten Agam, Sumatra Barat. Tabek Gadang ko adolah tampek wisata nan lumayan banyak dikunjuangi urang. biasonyo, Tabek gadang ko dijadian tampek baralek acara manangkok lauak dek urang Sungai Tanang. Hari Sabtu jo Minggu banyak urang nan bakunjuang ka Sungai Tanang, khususnyo urang nan tingga disekitar Agam. ado nan dari Padang Lua, Pakan Sinayan jo ado juo nan dari Jam Gadang Bukiktinggi. Tabek Gadang ko dilengkapi jo berbagai macam permainan diantaronyo biduak jo sapeda aia. di Tabek Gadang ko dilengkapi jo bamacam lauak nan rancak-rancak nan digunokan sabagai hiasan di dalam Tabek diantaronyo adolah lauak ameh jo lauak koi. ndk hanyo itu yg bisa d caliak dan di Tabek Gadang tapi pangunjuang atau wisatawan buliah baranang di tabek tu asalkan pangunjuang jan marusak kebersihan Tabek. indak hanyo tampek wisata, Tabek Gadang ko digunokan urang Sungai Tanang untuak malakukan tradisi nan lah lamo dari nenek moyang, tradisi tu namonyo bacarotai yang artinyo tradisi manangkok lauak basamo-samo jo manggunokan alat panangkok lauak yang namonyo diminang tangguak untuak panangkok lauak. tradisi ikolah yang dilakukan urang Sungai Tanang sakali satahun di Tabek Gadang Sungai Tanang Jorong Sungai Tanang Gadang. kagiatan tradisi bacarotai iko dilakukan salapeh subuah nan waktu salasai acara nyo manjalang siang. satiok warga nan ikuik malakukan tradisi acara bacarotai ko dibuliahkan mambaok hasil tangkok an nyo tanpa dipunguik pitih sapersenpun.
2019

## Kajadian

## Kalahiaran

## Kamatian
* Awaluddin Djamin 
* Bacharuddin Jusuf Habibie 
* Muhammad Mursi 
* Ja'far Umar Thalib 
* Nur Tompel 
* Mestika Zed 
* Maimun Zubair
Istano Siak

**Istano Siak**, **Istano Siak Sri Indrapura** atau **Istano Asserayah Hasyimiah** adolah istano nan talatak indak jauah dari palabuahan Siak, tapeknyo di jalan Sultan Syarif Kasim, Kabupaten Siak, Provinsi Riau. Istano Siak marupokan paninggalan Kasultanan Siak Sri Indrapura nan salasai pado tahun 1893. Istano Siak marupokan tampek tingga resmi Kasultanan Siak, nan kini alah majadi tampek wisata sarato tampek panyimpanan barang-barang karajaan. 

## Asa Mulo
Kasultanan Siak sabananyo marupokan pacahan dari karajaan Melayu. Sultan Abdul Jalil Rahmat Syah sabagai rajo ketek, basalisiah jo Sultan Sulaiman nan ditolong dek urang Bugih. Karano kalah, Sultan Abdul Jalil Rahmat Syah pai dari karajaan Melayu.

Sultan Abdul Jalil Rahmat Syah  pai ka Johor, Bintang, Bengkalis dan akhirnyo ka padalaman Siak nan kamudian mambuek karajaan atau kasultanan. Ibukota kasultanan siak pun babarapo kali pindah, diantaranyo ka Buantan, Mempura, Sanapelan, Mempura,  tarakhia di Kota Tinggi atau Siak Sri Indrapura. Di Kota Tinggi ko lah sultan Abdul Jalil Rahmat syah mandirikan istano Siak. 

## Bangunan
Komplek bangunan kasultanan Siak mamiliki laweh sakitar 32.000 m2 nan tadiri ateh ampek buah istano, yaitu: istano Siak, istano Baroe, istano Padjang, jo istano Lima. Istano Siak mampunyoi laweh sakitar 1000 m2 nan mamiliki corak campuran arsitektur Malayu, Timur Tangah jo Eropa. Istano siak badindiang keramik, di ateh nyo ado ampek buah patuang alang nan malambangkan keberanian, jo di halamannyo ado salapan buah sanjato, yaitu: sanjato mariam.

Istano Siak tadiri ateh duo lantai. Lantai partamo mampunyoi 6 ruang sidang, ruang tunggu tamu, ruang tamu kehormatan, ruang tamu laki-laki, ruang tamu padusi, tu di sampiang kanan untuak ruang pesta. Di lantai kaduo ado 9 ruangan khusus untuak sultan sarato ciek ruangan sabagai tuang tamu karajaan.

## Barang-Barang Nan Ado di Istano
Ado banyak barang paninggalan kasultanan Siak di dalam istano. Diantaro barang-barang tu adolah: singgasana ameh, patuang parunggu Ratu Wihelmia, tombak, brangkas, duplikat mahkota bahkan ado pulo komet. Kini babarapo barang istano Siak ado juo nan tasimpan di Museum Nasional. 

## Rujuakan
Karupuak jariang

**Karupuak Jariang** adolah salah satu makanan khas minang nan bahan dasarnyo jariang nan cukuik sadorhano. 

Makanan iko mampunyoi raso yang gurih jo renyah bisa dipadukan jo makanan yang bakuwah contohnyo soto. Jariang merupokan jenis makanan lalab, dan haragonyo lumayan maha sabandiang jo mambali dagiang. Banyak makanan yang dibuek jo jariang salah satu contohnyo karupuak jariang. Berikut caro mambuek karupuak jariang. 

## Cara Pembuatan Karupuak Jariang

Untuak mambuek karupuak jariang indak bagitu payah berikut cara pembuatannyo: 

1.Hanyo mambutukan jariang nan agak tuo

2.Kamudian digoreng sampai tabukak kulik arinyo.

3.Sasudah tu jariang nan alah digoreng dipukul-pukul sampai tipih seperti tipihnyo karateh. 

4.Sasudah itu jariang-jariang nan alah tipih tadi dijamua babarapo hari sampai nyo kariang. 

5.Baru kamudian digoreng baliek dan diagiah saketek garam.

Karupuak Jariang biasanyo dimakan sabagai makanan tambahan katiko makan. Supayo batambah nikmat kalau karupuak jariang ditambah jo samba lado atau disiram kuah cubadak. Raso khas jariang biasanyo mampu membuek nafsu makan batambah.

## Rujuakan
Ikan peda

**Ikan peda** marupoan ikan kembung yang diawetkan sacaro fermentasi jo proses penggaraman. Ikan peda ko biso awak tamui ditiok daerah. Ado duo jenis ikan peda, yang patamo ikan peda sirah yang dibuek jo ikan kembung batino, dan kaduo ikan peda putiah yang dibuek jo ikan kembung jantan. 

## Caro Buek Ikan peda
Bahan untuak mambuek Ikan peda:

# ikan kembung
#garam

Alaik untuak mambuek:

# embe
# peti
# timbangan
# tampek tirih
# daun pisang kariang
# kayu atau batu (pambarek)

caro mambuek:

# Sasah ikan sampai barasiah, siap tu timbang bareknyo untuak tau sabarapo banyak garam yang nio digunoan, biasonyo sabanyak 25 - 30% dari barek ikan.
# Campua ikan jo garam beko disusun ikan tu kadalam embe salapih-salapih.
# Paling ateh ditabua garam labiah banyak, tutuik jo papan kayu yang dikasih pambarek di atehnyo. Simpan di tampek barasiah jo sajuak salamo 3 - 6 hari.
# Bongka ikan, cuci baliak jo aia barasih, siap tu ditirihkan sambil dijamua sampai ikan taliek kasek.
# lumua balik ikan tu jo garam, susun salapih-salapih dalam peti yang alah dialeh daun pisang kariang.
# Tutuik atehnyo jo daun pisang kariang juo, kasih pambarek baliak di ateh daun pisang tu.
# Paralu dicaliak jan sampai angin biso masuak, musuti ditutuik rapek-rapek.
# Simpan liak di tampek barasiah salamo 10 - 15 hari sampai tacium baun kusuih ikan peda.

## Caro Buek Samba Ikan peda Bengkulu
Bahan-bahannyo:

# ikan peda
# pucuk parancih
# lado
# tomaik
# daun pisang
# bawang merah jo bawang putiah

Caro bueknyo:

# cuci daun pisang siap tu tirihkan
# cuci pucuk parancih, lado, bawang merah, bawang putiah jo tomaik
# alah dicuci, saik bawang merah, bawang putiah, lado jo tomaik sacuiknyo, sasuai salero
# alah kariang daun pisang, latakan ikan peda, pucuk parancih diateh ikan peda,bawang merah, bawang putiah, lado jo tomaik yang alah disaik di ateh pucuk parancih
# lipek sisi-sisi daun pisang, siap tu kukuih
# tunggu inggo nyo masak

Samba ikan peda ko marupoan salah satu makanan kusuih yang musuti dicubo jiko pai ka Bengkulu. Banyak tampek di Bengkulu yang manjua samba ko jadi mudah sajo mancarinyo. Lamak bana samba ko jiko dimakan jo nasi angek. 

## Rujuakan
Kabupaten Simalungun

**Kabupaten Simalungun** adolah sabuah kabupaten di Sumatera Utara, Indonesia. Urang Batak Simalungun marupokan panduduak asali dari kabupaten ko. Bupati kini adolah JR Saragih nan sadang manjabaik untuak periode kaduo 2016-2021 sasudah tapiliah baliak pado Pilkada sarantak taun 2016.

Ibukota kabupaten alah resmi bapindah ka Raya pado tanggal 23 Juni 2008 dari Kota Pematangsiantar nan alah manjadi daerah otonom, sasudah tatunda salamo babarapo wakatu.

## Rujuakan
Samananjuang Korea

**Samananjuang Korea**  adolah samananjuang di Asia Timur, nan mamanjang kiro-kiro 1.100 kilometer ka arah salatan daratan Asia kontinental sampai ka Samudra Pasifik sarato dikalilingi dek Laut Jepang (di Korea tanamo jo "Laut Timur") di timur, Laut China Timur di selatan, jo Laut Kuning di barat. Samananjuang Korea kini ko tabagi manjadi duo negara: Korea Selatan jo Korea Utara. Sabalum papacahan nan mambantuak kaduo negara ko sasudah salasainyo Parang Dunia II, Korea adolah sabuah entitas politik tungga salamo baabad-abad lamonyo  nan wilayahnyo mancakup wilayah kiro-kiro di sakitar Samananjuang Korea.

Bateh Samananjuang Korea di utara umumnyo dianggap sabagai bateh politik antaro Korea Utara jo Republik Rakyat Tiongkok (1.416 km) jo Rusia (19 km). Bateh iko tabantuak sacaro alami melalui Sungai Yalu (Amnok) jo Sungai Tumen. Dari definisi iko, Samananjuang Korea punyo lueh kiro-kiro 220.000 km².

## Geografi
Sabanyak 70 persen wilayah Samananjuang Korea adolah pagunungan jo tanah nan bisa diusahokan untuak lahan pertanian lebih kecil. Jajaran pagunungan babarih di wilayah sabalah utara jo timur, jo puncak paliang tinggi adolah Gunung Baekdu (2.744 m) di wilayah nan babateh jo Republik Rakyat Tiongkok.

Panjang garih pantai Samananjuang Korea adolah 8.460 kilometer, di mano bantuaknyo nan indak rato jo punyo banyak taluak nan basobok di salabah salatan samanajuang. Pulau-pulau ketek nan kiro-kiro sabanyak 3.579 di mano sabagian banyak ado di wilayah selatan jo barat samananjuang.

Indak ado gunuang berapi aktif di  Samanjuang Korea. Gunung Baekdu jo Halla alah lamo indak aktif. Di sapanjang samananjuang iko banyak pulo basobok aia angek. 

## Iklim
Iklim Samananjuang Korea babeda jauah dari wilayah utara sampai ka selatan. Wilayah selatan punyo iklim nan relatif hangek jo basah sarupo kepulauan Jepang. Hal iko disababkan dek arus hangek takah Arus Hangat Korea Timur (East Korea Warm Current). Samananjuang Korea sabalah utara mahadoki iklim nan labiah dingin jo dipangaruhi  dek iklim dari daratan Asia, samo  sarupo di Manchuria. Curah hujan rato-rato per tahun di lambah Sungai Yalu mancapai 600&nbsp;mm, labiah saketek dibanding rato-rato curah hujan tahunan di wilayah pasisia sabalah selatan, yaitu 1500&nbsp;mm. Salain itu ado beda 20&nbsp;°C pado bulan Januari (musim dingin) antaro bagian utara jo selatan.

Kasado bagian samanajuang pado umumnyo dipangaruhi dek pola iklim nan samo, sarupo monsoon Asia Timur di patangahan musim hangek jo kadang-kadang tajadi topan di musim gugua. Sabagian gadang hujan jatuah di bulan-bulan musim panas. Musim dingin di situ paliang dingin jo suhu rato-rato di bulan Januari di bawah minus derajat selsius, kecuali di Pulau Jeju. Sabagian gadang wilayah samananjuang ado hujan salju pado musim dingin.

## Rujuakan

Handbook of Korea, 11th ed, KOIS (Korea Overseas Information Service), Publisher, Seoul:Hollym,2003, ISBN 1-56591-212-8
Wong Kar-wai

**Wong Kar-wai**  (; lahia 17 Juli 1958) adolah surang sutradara film dari Cino. Film-filmnyo tanamo dek gayo personal nan kuek, ritme nan lambek, sarato musik nan dapek mangaluakan atmosfer film itu. Teknik fotografi *hand-held* jo *semi-mask* banyak pulo dipakai pado film-film Wong. Film-filmnyo nan tanamo antaro lain *[[As Tears Go By (film)|As Tears Go By]]* (1988), *[[Days of Being Wild]]* (1990), *[[Ashes of Time]]* (1994), *[[Chungking Express]]* (1994), *[[Fallen Angels (film 1995)|Fallen Angels]]* (1995), *[[Happy Together (film 1997)|Happy Together]]* (1997), *[[In the Mood for Love]]* (2000), *[[2046 (film)|2046]]* (2004), jo *[[The Grandmaster (film)|The Grandmaster]]* (2013). Wong alah mamanangan banyak pangaragoan di Hong Kong sarato tingkek Asia dan lua nagari. Inyo alah pernah pulo mamanangan Pangaragoan Sutradara Terbaik pado Festival Film Cannes. 

## Rujuakan

### Sumber
*
*
*
* 
* 
* 
*
*
* 
* 
*
*
*
*
*

## Pautan lua

*
*Wong Kar-wai at *[[Variety (magazine)|Variety]]*
Batiah

**Batiah** maruokan makanan khas Payakumbuh barupo karupuak nan sarupo jo rengginang. Bedanyo talatak pado bahan pambueknyo. Jikok rengginang tabuek dari bareh biaso, batiah tabuek dari katan putiah. Meskipun barasa dari Payakumbuah, batiah dapek basarobok di daerah lain di Sumatra Barat. 

Untuak mambuek batiah partamo-tamo bareh katan ditanak sampai masak, sudah tu katan diambiak jadi ukuran nan ketek dan dibuek jadi bulek pinyak, sudah tu bahan tadi dijamua jo cahayo matohari hinggo kariang, Sasudah adonan kariang kemudian digoreng jo minyak goreng dalam ukuran yang gadang supayo masaknyo batiah ko marato.

Batiah ko marupakan makanan yang bacita raso gurih, nan cocok untuak dimakan sabagai cemilan jo sanak sudaro atau alek tamu. Batiah bisa awak temukan di toko oleh-oleh di babagai daerah di Sumbar.

## Simbol
Batiah malakek sabagai julukan bagi Payakumbuh. Istilah "Kota Batiah" bamulo sangkek Wali Kota Payakumbuh dijabaik dek Muchtiar Muchtar (1988–1993). Namun baitu, "Batiah: nan dimukasuik adolah kapanjangan "Kota Bersih, Aman, Tertib, Indan, Asri, dan Harmonis".

## Galeri

Berkas:Batiah 2.jpg|Batiah
Berkas:Batiah 3.jpg|Batiah
Berkas:Batiah.jpg|Batiah


## Rujuakan
Gado-gado

**Gado-gado** marupokan makanan buekan Cino nan maniru masakan Balando. Saus kacang manjadi ciri khas gado-gado. Tadapek babagai macam mode dari gado-gado. Tapi, rato-rato mampunyoi raso nan samo yaitu raso segar dari sayua nan diabuih dan gurih dari saus kacang. 

Gado-gado tadiri dari sayua-sayua nan di abuih sarato dicampui jadi ciek jo bumbu kacang nan alah dialuihkan. Dilengkapi jo irihan talua abuih, timun, tahu, jo bawang gorang dapek manambah lamaknyo. Biasonyo sayua nan digunokan adolah toge, lobak, bayam, sarato sayua nan lainnyo. Gado-gado biasonyo disajikan samo irisan lontong. 

Raso gurih dari bumbu kacangnyo cukuik tanamo, sahinggo disukai satiok lapisan masyarakaik. Wajar sajo, jiko hidangan ko manyebar ka banyak daerah di Indonesia. Bahkan dek tanamonyo, banyak urang asiang manyabuiknyo sabagai salah satu daftar kuliner nan wajib dicubo katiko bakunjuang ka Indonesia. 

Kini ko gado-gado alah marupokan makanan nan mudah ditamui, karano panjuanyo taseba di banyak tampek. Tapi, daripado mambalo ndak ado salahnyo sakali-kali mambueknyo surang. Salain labiah hemat, jo mambuek gado-gado surang awak dapek manyasuaikannyo samo salero surang-surang. Supayo labiah tau, barikuik caro mambuek gado-gado sederhana.

**Caro membuek gado gado sederhana:**

Sasuai jo namonyo, gado-gado ko cukuik mura di buek. Awakpun dapek mangganti bahannyo sasuai jo salero nan diinginkan. 

**Bahan-bahan**

50 gram toge (buang akanyo, basua jo ayia angek, langsuang kariangkan)

150 gram sayua lobak (potong-potong, abuih, langsuang kariangkan)

150 gram sayua bayam (ambiak dauonnyo sajo, abuih, langsuang kariangkan)

1 bua tahu (barasiakan, langsuang goreng)

1 potong tempe (barasiakan, langsuang goreng)

1-2 sendok makan bawang goreng

3 bua talua abuih (buang kuliknyo)

Karupuak goreng

**Caro mambuek saus samba gado-gado**

200 gram kacang tanah nan alah di goreng

2 bua lado mera

5 bua lado kaciak

1 sendok teh garam

½ sendok teh terasi

1 sendok makan gulo mera/gulo saka

200 cc ayia angek

**Caro mambuek gado-gadonyo**

1.     Buang kulik kacang, siap tu goreng. Kalau lah masak aluihkan

2.     Lalu abuih kacang samo santan, lado mera jo lado kaciak nan alah digoreng, terasi, gulo mera sarato garam. Campua sado bahan untuk samba sausnyo, siap tu masak sampai mandidih, tu angkek jo diamkan.

3.     Abuih bahan-bahan sayua sarato talua

4.     Goreng tahu dan tempenyo

5.     Latakkan elok-elok di piriang, sayua-sayua jo tambahan potongan talua. Lalu tambahkan bawang goreng dan ramehan karupuak di atehnyo. Siram jo samba saus kacang. Gado-gado siap di hidangkan.
Lansek

**Lansek** atau ***Lansium domesticum*** (ado juo nan manyabuk ***Lansium parasiticum***) adolah jiniah buah-buahan dari anggota suku Meliaceae. Tanaman iko barasal dari Asia Tenggara sabelah barat, mamiliki kamiripan jo buah **kokosan**, **pisitan**, **celoring** dan lain-lain.

## Lansek

### Panjalasan manganai lansek
Sakileh bantuaknyo mirip jo duku. Buah yang bulek bawarna kuniang jo babacak hitam di sakaliliangnyo, dan umumnyo tu bakalompok  basamo dalam ciek tangkai. Buah ko biasonyo tumbuah subur di sadolah wilayah daratan. Buah yang bantuaknyo biaso kironyo istimewa ko banamo Lansek.
Lansek ko masih ciek keluarga jo duku dengan namo latinnyo Lansium Domesticum. Walaupun punyo banyak kamiripan dari bantuak luanyo, tapi lansek punyo banyak bedanyo jo buah duku yang acok awak nampak. Dari pohonnyo, lansek nampak labiah kuruih daripado batang buah duku yang rimbun jo badaun labek. Batang lansek indak sagadang duku dan punyo percabangan tagak jo daun bawarna hijau tuo. Perbedaan salanjuiknyo Nampak pado buahnyo yang mampunyoi kulik labiah tipih daripado duku, salain itu lansek rasonyo labiah asam dan kanduangan gatahnyo labiah banyak dari duku. Dek gara – gara iko buah lansek capek mambusuaknyo katiko di patiak dari pohonnyo dibandiangan jo buah duku. Biasonyo tu, dalam wakatu sakitar tigo hari kulik buah lansek akan ma itam walaupun raso buahnyo masih lamak.
Sakalipun di caliak jo mato Nampak buah duku ko labiah unggua daripado lansek,
### Manfaat dari lansek
Paralu di katahui basonyo lansek ko mamiliki kanduangan kalori jo vitamin yang cukuik tinggi. Bahkan buah lansek ko satingkek labiah tinggi di bandiangan buah apel jo jeruk kalau tentang hal kalori, mineral jo zat basinyo.
Dicaliak dari kanduangan nutrisi nyo yang sangaik tinggi, tantu buah lansek mamiliki manfaat yang luar biaso untuak tubuah manusia. Indak hanyo itu, manuruik babarapo panilitian, buah lansek ko mamiliki manfaat sabagai pandukuang kahidupan manusia. Konon, buah lansek sangaik elok untuak urang yang manjalani proses diet. Serat jo kanduangan kalori dalam buah lansek ko rancak untuak pencernaan jo untuak manambah tanago tanpa awak harus makan banyak makanan. Kulik buah lnsek ko pun mamiliki kandungan yang elok sabagai antioksidan yang baguno untuak mancegah tumbuahnyo sel kanker. Bubuk biji nyo gai bisa awak gunoan sabagai ubek damam dengan caronyo ditumbuak sudah tu di saduah samo aia angek untuak di minum. Sangaik banyak manfaat yang bisa awak ambiak dari buah lansek ko, bahkan lansek ko gai bisa awak olah untuak dijadian selai atau bahan dasar mambuek dodol jo pudiang.
Dari yang awak tau,  buah lansek ko banyak bana gunonyo yang bisa awak ambiak. Dek mangko itu awak sabagai masyarakat Indonesia saharusnyo mampu mandukuang jo malestarian potensi lansek ko untuak mandukuang kahidupan Indonesia ka arah yang lebih elok.

## Rujuakan
Lauik Sirah

**Lauik Sirah** adolah taluak nan talatak di Timur Tengah nan mamisahan banua Asia jo banua Afrika. Lauik Sirah punyo panjang 1.900 km jo leba 300 km.  

## Geografi
Sacaro geografis, Lauik Sirah marupoan taluak nan bahubungkan langsuang jo Lauik Arab di sisi selatan. Di sapanjang paraiaran Lauik Sirah, ado babarapo negara yaitu Arab Saudi, Mesir, Sudan, Eritrea, jo Ethiopia atau nan biaso disabuik Negara-negara Maghribi. Sadangkan di sabalah utara, ado Tarusan  Suez nan manghubungkan Laut Sirah jo Mediterania. Leba Lauik Sirah iko mancapai jarak 300 km, sadangkan panjang sisi pesisia Lauik Sirah mancapai jarak kiro-kiro 1.900 km. Untuak kadalamannyo lauik iko, titik paliang dalam Lauik Sirah kiro-kiro 2.500 meter di bawah pamukaan lauik. 

## Fisik

Suhu pamukaan lauik iko biasonyo kiro-kiro 21-25°C jo jarak pancaliakan 200 m. Warna Lauik Sirah adolah biru jo sabagian nan lainnyo indak bawarna atau disabuik pulo bening. Lauik Sirah ko di dalamnyo banyak alang-alang jo ganggang. Pado musim paneh, aia Lauik Sirah ko  nampak agak sirah karano warna dari alang-alang, ganggang, sarato ekosistem nan ado di bawahnyo.

## Hidrologi
Aia nan ado di Lauik Sirah ko indak ado nan barasa dari sungai jo saia hujan, malainkan masuak dari aliran saluran timur Selat Bab el-Mandeb dari Taluak Aden. Aliran iko didoromg ka utara dek angin nan ado di dakek situ jo mahasiakan pola sirkulasi jo tingkek kaasinan nan randah ( tingkek kaasianannyo rato-rato 0,036). Aia nan barasa dari Taluak Suez punyo tingkek kaasinan kiro-kiro 0,040, sabagiannyo dek manguap. Aia nan banyak ko pai ka arah selatan dan maanok di bawah pearairan Lauik Sirah ko. Di bawah zona papindahan nan mamanjang kiro-kiro 300 sampai 1.300 kaki, kondisi aia distabilkan sakitar 72 ° F (22 ° C) jo tingkek kaasianan hampia 0,041. Aia dasar nan mangalia ka selatan, tumpah di ambang di Bab el-Mandeb.

## Pariwisata
Kota-kota nan ado di pasisia Lauik Sirah ko ado : Jeddah, Sharm el Sheikh, Palabuhan Sudan, jo Eilat. Pado 1950-an, Hans Haas manamuan basonyo Lauik SIrah ko bisa sabagai tampek manyalam, kamudian Jaques-Yves Costeau manyabuikan sarupo itu pulo.

## Negara nan babatehan
Nagara-nagara nan babatehan jo Lauik Merah adolah : 

### Afrika
* 
* 
* 
* 

### Asia
* 
* 
* 
* 

## Rujuakan
Abdul Rahim Kajai

**Abdul Rahim Kajai** (Kuala Lumpur, Malaysia, 1894 - Singapura, 1943) adola saurang sastarawan Malaysia. Inyo marupoan salah saurang pandiri  surek kaba Utusan Melayu. Dek karano jasa-jasanyo, Abdul Rahim dikana sabagai "Bapak Jurnalisme Melayu."

## Asa usua
Abdul Rahim lahia di Setapak, Kuala Lumpur, Malaysia, diagiah dek gaeknyo namo Abdul Rahim bin Haji Salim. Abaknyo Salim Kajai, barasa dari kaluarga barada jo taparaja. Kajai adolah namo nagari di Pasaman Barat, Sumatra Barat, tampek barasa rang gaeknyo. Inyo mandapek pendidikan awal sampai kelas limo di Sekolah Dasar Melayu, Kuala Lumpur. Inyo kudian dikirim abaknyo malanjuikan sakola agama jo  bahaso Arab di Mekkah inggo taun 1909.

## Karier
Pado taun 1912 inyo pai ka Singapura untuak bakarajo sabagai panajamah bahaso Inggris di perusahaan Malaya Publishing House. Sataun kudiannyo pai ka Makah untuak malanjukan karajo ayahnyo sabagai *amirul hajj*. Inyo pulang ka Malaysia pado taun 1917 jo baraja ilimu jurnalistik. Pado taun 1925, Abdul Rahim karajo sabagai  wartawan di surek kaba mingguan *Edaran Zaman* nan bakantua Penang. Satalah itu, inyo pindah ka koran *Saudara* pimpinan Syed Sheikh Al-Hadi.

Dalam penulisannyo maso itu, inyo mamakai namo samaran Abdul Rahim Kajai. Pado taun 1931, Abdul Rahim manjadi pangarang untuak koran *Majlis*. Dari situ inyo pindah pula ke koran *Warta Malaya* iyo dikana sabagai pangarang. Urang punyo *Warta Malaya*, Syed Husin al-Sagaf kudian manabikan duomajalah, yaitu *Warta Ahad* jo *Warta Jenaka*, sarato Abdul Rahim diminta untuak manulih artikel jo carito lawak di duo majalah tu. Abdul Rahim panah baparan di *Utusan Melayu* jo *Utusan Zaman* sabagai pangarang. Dek itu pulo inyo majadi pangarang majalah *Mustika*. Pado taun 1943 saik Perang Dunia II, Abdul Rahim karajo di koran *Berita Malai*. Abdul Rahim pulo tokoh nan paliang kareh manyuaroan supayo masyarakaik malayu mancapai kamajian ekonomi di sadonyo bidang. Abdul Rahim maningga pado taun 1943 di Singapura. Samaso iduiknyo, inyo alah manulih 48 carito pendek jo babagi tema.

## Karya

# Rahsia dalam rahsia, Dewan Bahasa dan Pustaka, 2005.
# Satira Kajai: cerpen pilihan Abdul Rahim Kajai, 1985.
# Pak Lacuk. Singapura: Qalam, 1949.
# Pusaka Kajai – No.1, 3, 4. Singapura: Dihai Sing Press, 1949.
# Telatah Kajai. Singapura: Qalam, 1950.
# Banyak Udang Banyak Garam, Singapura, Geliga Ltd, 1949
# Lain Padang Lain Belalang, Singapura, Geliga Ltd, 1961
# Abdul Rahim Kajai, wartawan dan sastrawan Melayu, oleh Abdul Latiff Abu Bakar, Dewan Bahasa dan Pustaka, Kementerian Pelajaran Malaysia, 1984.

## Rujuakan